strabo.geographica 2.5.19
εἴρηται δὲ ὅτι ἀρχὴ τοῦδε τοῦ κόλπου ἐστὶν ὁ κατὰ τὰς στήλας πορθμός · τὸ δὲ στενώτατον τούτου περὶ ἑβδομήκοντα σταδίους λέγεται · παραπλεύσαντι δὲ τὸν στενωπὸν ἑκατὸν καὶ εἴκοσι σταδίων ὄντα διάστασιν λαμβάνουσιν αἱ ᾐόνες ἀθρόαν , ἡ δʼ ἐν ἀριστερᾷ μᾶλλον · εἶτʼ ὄψις μεγάλου φαίνεται πελάγους . ὁρίζεται δʼ ἐκ μὲν τοῦ δεξιοῦ πλευροῦ τῇ Λιβυκῇ παραλίᾳ μέχρι Καρχηδόνος , ἐκ δὲ θατέρου τῇ τε Ἰβηρικῇ καὶ τῇ Κελτικῇ κατὰ Νάρβωνα καὶ Μασσαλίαν , καὶ μετὰ ταῦτα τῇ Λιγυστικῇ , τελευταίᾳ δὲ τῇ Ἰταλικῇ μέχρι τοῦ Σικελικοῦ πορθμοῦ . τὸ δʼ ἑῷον τοῦ πελάγους πλευρὸν ἡ Σικελία ἐστὶ καὶ οἱ ἑκατέρωθεν αὐτῆς πορθμοί , ὁ μὲν πρὸς τῇ Ἰταλίᾳ ἑπταστάδιος , ὁ δὲ πρὸς τῇ Καρχηδόνι χιλίων καὶ πεντακοσίων σταδίων . ἡ δʼ ἀπὸ τῶν στηλῶν ἐπὶ τὸ ἑπταστάδιον γραμμὴ μέρος μέν ἐστι τῆς ἐπὶ Ῥόδον καὶ τὸν Ταῦρον , μέσον δέ πως τέμνει τὸ λεχθὲν πέλαγος · λέγεται δὲ σταδίων μυρίων καὶ δισχιλίων · τοῦτο μὲν δὴ τὸ μῆκος τοῦ πελάγους , πλάτος δὲ τὸ μέγιστον ὅσον πεντακισχιλίων σταδίων τὸ ἀπὸ τοῦ Γαλατικοῦ κόλπου μεταξὺ Μασσαλίας καὶ Νάρβωνος ἐπὶ τὴν κατʼ ἀντικρὺ Λιβύην . καλοῦσι δὲ τὸ πρὸς τῇ Λιβύῃ πᾶν μέρος τῆς θαλάττης ταύτης Λιβυκὸν πέλαγος , τὸ δὲ πρὸς τῇ κατʼ ἀντικρὺ γῇ τὸ μὲν Ἰβηρικὸν τὸ δὲ Λιγυστικὸν τὸ δὲ Σαρδόνιον , τελευταῖον δὲ μέχρι τῆς Σικελίας τὸ Τυρρηνικόν . νῆσοι δʼ εἰσὶν ἐν μὲν τῇ παραλίᾳ τῇ κατὰ τὸ Τυρρηνικὸν πέλαγος μέχρι τῆς Λιγυστικῆς συχναί , μέγισται δὲ Σαρδὼ καὶ Κύρνος , μετά γε τὴν Σικελίαν · αὕτη δὲ καὶ τῶν ἄλλων ἐστὶ μεγίστη τῶν καθʼ ἡμᾶς καὶ ἀρίστη . πολὺ δὲ τούτων λειπόμεναι πελάγιαι μὲν Πανδατερία τε καὶ Ποντία , πρόσγειοι δὲ Αἰθαλία τε καὶ Πλανασία καὶ Πιθηκοῦσσα καὶ Προχύτη καὶ Καπρίαι καὶ Λευκωσία καὶ ἄλλαι τοιαῦται . ἐπὶ θάτερα δὲ τῆς Λιγυστικῆς αἱ πρὸ τῆς λοιπῆς ᾐόνος μέχρι στηλῶν οὐ πολλαί , ὧν εἰσιν ἥ τε Γυμνησία καὶ Ἔβυσος · οὐ πολλαὶ δʼ οὐδʼ αἱ πρὸ τῆς Λιβύης καὶ τῆς Σικελίας , ὧν εἰσι Κόσσουρά τε καὶ Αἰγίμουρος καὶ αἱ Λιπαραίων νῆσοι , ἃς Αἰόλου τινὲς προσαγορεύουσι .
Lemmas: λέγω δέ ὅτι ἀρχή ὅδε ὁ κόλπος εἰμί ὁ κατά ὁ στήλη πορθμός · ὁ δέ στενός οὗτος περί ἑβδομήκοντα στάδιον λέγω · παραπλέω δέ ὁ στενωπός ἑκατόν καί εἴκοσι στάδιον εἰμί διάστασις λαμβάνω ὁ ἠιών ἀθρόος , ὁ δέ ἐν ἀριστερός μάλα · εἶτα ὄψις μέγας φαίνω πέλαγος . ὁρίζω δέ ἐκ μέν ὁ δεξιός πλευρόν ὁ Λιβυκός παράλιος μέχρι Καρχηδών , ἐκ δέ ἕτερος ὁ τε Ἰβηρικός καί ὁ Κελτικός κατά Νάρβων καί Μασσαλία , καί μετά οὗτος ὁ Λίγυς , τελευταῖος δέ ὁ Ἰταλικός μέχρι ὁ Σικελικός πορθμός . ὁ δέ ἑῷος ὁ πέλαγος πλευρόν ὁ Σικελία εἰμί καί ὁ ἑκατέρωθεν αὐτός πορθμός , ὁ μέν πρός ὁ Ἰταλία ἑπταστάδιος , ὁ δέ πρός ὁ Καρχηδόνιος χίλιοι καί πεντακόσιοι στάδιον . ὁ δέ ἀπό ὁ στήλη ἐπί ὁ ἑπταστάδιος γραμμή μέρος μέν εἰμί ὁ ἐπί Ῥόδος καί ὁ Ταῦρος , μέσος δέ πως τέμνω ὁ λέγω πέλαγος · λέγω δέ στάδιον μυρίος καί δισχίλιοι · οὗτος μέν δή ὁ μῆκος ὁ πέλαγος , πλάτος δέ ὁ μέγας ὅσος πεντακισχίλιοι στάδιον ὁ ἀπό ὁ Γαλατικός κόλπος μεταξύ Μασσαλία καί Νάρβων ἐπί ὁ κατά ἀντικρύ Λιβύη . καλέω δέ ὁ πρός ὁ Λιβύη πᾶς μέρος ὁ θάλασσα οὗτος Λιβυκός πέλαγος , ὁ δέ πρός ὁ κατά ἀντικρύ γῆ ὁ μέν Ἰβηρικός ὁ δέ Λίγυς ὁ δέ Σαρδώ , τελευταῖος δέ μέχρι ὁ Σικελία ὁ Τυρρηνικός . νῆσος δέ εἰμί ἐν μέν ὁ παράλιος ὁ κατά ὁ Τυρρηνικός πέλαγος μέχρι ὁ Λιγυστική συχνός , μέγας δέ Σαρδώ καί Κύρνος , μετά γε ὁ Σικελία · οὗτος δέ καί ὁ ἄλλος εἰμί μέγας ὁ κατά ἐγώ καί ἀγαθός . πολύς δέ οὗτος λείπω πελάγιος μέν Πανδατερία τε καί Ποντία , πρόσγειος δέ Αἰθαλία τε καί Πλανασία καί Πιθηκοῦσσαι καί Προχύτη καί Καπρία καί Λευκωσία καί ἄλλος τοιοῦτος . ἐπί ἕτερος δέ ὁ Λιγυστική ὁ πρό ὁ λοιπός ἠιών μέχρι στήλη οὐ πολύς , ὅς εἰμί ὁ τε Γυμνασία καί Ἔβυσος · οὐ πολύς δέ οὐδέ ὁ πρό ὁ Λιβύη καί ὁ Σικελία , ὅς εἰμί Κόσσουρα τε καί Αἰγίμουρος καί ὁ Λιπαραῖος νῆσος , ὅς Αἴολος τις προσαγορεύω .